

Príloha č. 2 - Zmluva o združenej dodávke elektriny č. .............. (návrh)

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov, zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a zákona č. 251/2012 Z. z. o energetike a o zmene a doplnení niektorých zákonov v znení neskorších predpisov

medzi
zmluvnými stranami
Dodávateľom: 		
Obchodné meno: 	vyplňte
Zapísaný:  		
Sídlo: 			
Zastúpený: 		
IČO: 			
DIČ: 			
IČ DPH: 		
Číslo účtu v tvare IBAN: 	
(ďalej len „dodávateľ“)
a
Odberateľom: 		
Názov: 			BIONERGY, a. s.	
Právna forma: 		akciová spoločnosť
Sídlo: 			Prešovská 48, 826 09 Bratislava
Zastúpený: 		Branislav Tedla – predseda predstavenstva
			PhDr. Patricius Palla – podpredseda predstavenstva
IČO: 			45 322 317
DIČ: 			2022938863
Číslo účtu v tvare IBAN: 	SK33 0200 0000 0026 8286 7451
(ďalej len „odberateľ“ ) 

Článok I
Základné ustanovenia

1.1 Zmluvné strany uzatvárajú túto Zmluvu o združenej dodávke elektriny (ďalej len „zmluva“) na základe výsledkov PRK – priameho rokovacieho konania č. ............................... s dodávateľom, ktorého ponuka obsahovala najnižšiu cenu.

Článok II
Predmet zmluvy

2 
2.1 Predmetom tejto zmluvy je v zmluvnom období od 10.10.2022 do 31.12.2022 záväzok dodávateľa dodávať elektrinu v kvalite stanovenej príslušnými všeobecne záväznými právnymi predpismi do každého odberného miesta odberateľa (ďalej len „odberné miesto“) podľa Prílohy č. 1, zabezpečiť distribučné služby podľa rámcovej dohody tejto zmluvy a prevádzkového poriadku prevádzkovateľa distribučnej sústavy a záväzok odberateľa zaplatiť dodávateľovi cenu za dodanú elektrinu, ako aj cenu za distribučné služby regulovanú Úradom pre reguláciu sieťových odvetví (ďalej len „úrad“) v súlade s rámcovou dohodou a čl. IV tejto zmluvy.
2.2 Dodávateľ sa zaväzuje zabezpečiť Zmenový proces -zaradenie Odberateľa do svojej bilančnej skupiny u patričnej Distribučnej spoločnosti.

Článok III
Odberné miesta a termín plnenia

3 
3.1 Odbernými miestami sú odberné miesta uvedené v Prílohe č. 1 tejto Zmluvy
3.2 V Prílohe č. 1 uvedený aj Základný odberový diagram za mesiace 10 – 12 / 2022, pre ktorý bola v rámci PRK stanovaná fixná cena elektriny
3.3 V Prílohe č. 1 je uvedená predpokladaná spotreba nad rámec Základného odberového diagramu, ktorá bude podľa tejto Zmluvy oceňovaná cenou stanovenou na základe krátkodobého trhu OKTE ( (dohoda o cene viď nižšie).
3.4 Dodávateľ sa zaväzuje dodávať elektrinu vrátane zabezpečenia distribučných služieb pre jednotlivé odberné miesta uvedené v Prílohe č. 1 tejto zmluvy od 10.10.2022 do 31.12.2022 a to za podmienok stanovených všeobecne záväznými právnymi predpismi, rámcovou dohodou a touto zmluvou.


Článok IV
Cena a platobné podmienky

4 
4.1 Cena za elektrinu dodávanú počas trvania tejto zmluvy je stanovená na základe výberu najvýhodnejšej ponuky podľa čl. III bod 3.1 rámcovej dohody nasledovne:

4.1.1: CFIX - Cena za komoditu v EUR/1 MWh elektriny v rámci Základného odberového diagramu v celkovom objeme max: 3 400 MWh:   

CFIX= ....................................EUR/1MWh

4.1.2: CCOKTE - Cena za komoditu v EUR/1 MWh elektriny nad rámec Základného odberového diagramu v predpokladanom objeme cca: 920 MWh:   

CCOKTE = OP + Ø ISOT/OKTE base 

Kde OP je vyrokovaná Obchodná prirážka (v EUR/1MWh) ku aktuálnej priemernej cene ISOT/OKTE base za dané zúčtovacie obdobie.

4.2 Cena za distribučné služby počas trvania tejto zmluvy bude účtovaná v súlade s platnými cenovými rozhodnutiami ÚRSO, vzťahujúcimi sa na distribučné služby poskytované prevádzkovateľom distribučnej sústavy. Faktúry budú vystavené spoločne za silovú zložku elektrickej energie a za prepravu a distribúciu pre všetky odberné miesta.
4.3 Dodávateľ nie je oprávnený účtovať odberateľovi akékoľvek ďalšie poplatky súvisiace s dodávkou elektriny a cena dohodnutá podľa bodov 4.1 a 4.2 je konečná. 


Článok V.
Platobné podmienky a fakturácia

5
5.1  Faktúry za dodávku elektrickej energie budú vystavené spoločne za silovú zložku elektrickej energie a za prepravu a distribúciu pre všetky odberné miesta podľa Prílohy č. 1 tejto dohody. Spôsob úhrady faktúr bude realizovaný bankovým prevodom.
5.2 Dodávateľ vystaví mesačné faktúry vrátane DPH za opakované dodanie tovaru a služby na základe mesačného odpočtu elektrickej energie.
5.3 Splatnosť všetkých faktúr je 30 kalendárnych dní od dátumu jej odoslania avšak najmenej 20 dní odo dňa ich doručenia odberateľovi. 
5.4 Úhradou sa rozumie zadanie príkazu na úhradu z bankového účtu a odpísanie vyfakturovanej sumy z účtu odberateľa na účet Dodávateľa.
5.5 Faktúra musí obsahovať náležitosti v zmysle všeobecne záväzných právnych predpisov. V prípade, že faktúra nebude obsahovať potrebné náležitosti, objednávateľ je oprávnený vrátiť faktúru zhotoviteľovi na doplnenie, lehota splatnosti opravenej faktúry začne plynúť od jej doručenia objednávateľovi.
5.6 Faktúry vystavené dodávateľom jednotlivo pre každé fakturované odberné miesto budú doručované na adresu odberateľa.
5.7 Odberné miesto s mesačným odpočtovým cyklom.
5.8 Dodávateľ vystaví faktúru na úhradu ceny za skutočnú dodávku a distribúciu elektrickej energie spätne za príslušný kalendárny mesiac na základe riadneho odpočtu meradla k poslednému dňu príslušného mesiaca. Faktúru vystaví dodávateľ do 12. (dvanásteho) kalendárneho dňa nasledujúceho mesiaca. 
5.9 Za rozhodujúci deň pre doručenie faktúry odberateľovi sa považuje deň prevzatia písomného vyhotovenia faktúry, nie deň jej doručenia elektronickou formou.


Článok VI
Zánik zmluvy

6 
6.1 Táto zmluva sa uzatvára na dobu určitú - od nadobudnutia jej účinnosti do 31.12.2022; tým nie je dotknuté právo na náhradu škody ani prípadné ďalšie nároky vzniknuté počas trvania zmluvy.
6.2 Odberateľ je oprávnený od tejto zmluvy odstúpiť písomným oznámením o odstúpení od zmluvy doručeným dodávateľovi:
a) z dôvodov uvedených v čl. XIV bod 16.3. rámcovej dohody,
b) ak dodávateľ podstatne poruší podmienky zmluvy alebo rámcovej dohody, pričom za podstatné porušenie podmienok sa považuje porušenie podmienok stanovených v čl. XIII rámcovej dohody a v čl. II a čl. III bod 3.3 tejto zmluvy.
6.3 Odstúpenie od zmluvy podľa bodu 5.2 písm. a) je účinné deň po dni doručenia písomného oznámenia o odstúpení dodávateľovi a odstúpenie od zmluvy podľa bodu 5.2 písm. b) je účinné dňom nadobudnutia účinnosti novej čiastkovej zmluvy s iným dodávateľom.
6.4 Pri odstúpení od zmluvy podľa bodu 5.2 sú zmluvné strany povinné poskytnúť si vzájomnú súčinnosť a vyrovnať všetky svoje pohľadávky a záväzky vzniknuté počas trvania zmluvy do desiatich pracovných dní od nadobudnutia účinnosti odstúpenia od zmluvy.
6.5 Túto zmluvu je možné predčasne ukončiť písomnou dohodou zmluvných strán.


Článok VI
Záverečné ustanovenia

7 
7.1 Všetky ostatné ustanovenia a podmienky vzťahujúce sa na plnenie predmetu zmluvy a následné práva a povinnosti z toho vyplývajúce, ktoré nie sú upravené touto zmluvou, riadia sa príslušnými všeobecne záväznými právnymi predpismi Slovenskej republiky. Ustanovenia tejto zmluvy majú zároveň prednosť pred obchodnými podmienkami a reklamačným poriadkom dodávateľa.
7.2 Túto zmluvu je možné meniť a dopĺňať iba postupne číslovanými písomnými dodatkami po súhlase obidvoch zmluvných strán.
7.3 Táto zmluva nadobúda platnosť dňom jej podpisu zástupcami obidvoch zmluvných strán a účinnosť dňom nasledujúci po dni jej zverejnenia.
7.4 Táto zmluva je povinne zverejňovaná v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Dodávateľ súhlasí so zverejnením zmluvy a toto zverejnenie zabezpečí pred nadobudnutím jej účinnosti odberateľ bez zbytočného odkladu po podpísaní zmluvy.
7.5 Táto zmluva je vyhotovená v štyroch rovnopisoch, každý s platnosťou originálu, pričom každá zmluvná strana obdrží po dva rovnopisy.
7.6 Zmluvné strany vyvinú primerané úsilie na urovnanie akýchkoľvek sporov vyplývajúcich zo zmluvy alebo súvisiacich so zmluvou vzájomným rokovaním. V prípade sporu doručí ktorákoľvek zmluvná strana druhej zmluvnej strane písomné oznámenie o spore. Ak spor nebude urovnaný do jedného mesiaca od doručenia oznámenia podľa druhej vety tohto bodu a zároveň zmluvné strany nepredĺžia čas na urovnanie sporu, o spore budú s konečnou platnosťou rozhodovať slovenské súdy. Odberateľ je zároveň oprávnený predložiť spor na mimosúdne riešenie ÚRSO v súlade s § 37 zákona č. 250/2012 Z. z. o regulácii v sieťových odvetviach v znení neskorších predpisov.
7.7 Ak sa zistí, že niektoré ustanovenie zmluvy je neplatné, nezákonné alebo nevymožiteľné, prípadne sa za také bude považovať, tak sa toto ustanovenie, v rozsahu, v akom je neplatné, nezákonné alebo nevymožiteľné, bude považovať za ustanovenie, ktoré nie je súčasťou zmluvy a platnosť, zákonnosť a vymožiteľnosť ostatných ustanovení nebude týmto ustanovením dotknutá. Zmluvné strany sa týmto zaväzujú, že ak takáto neplatnosť, nezákonnosť alebo nevymožiteľnosť ovplyvní práva alebo povinnosti zmluvných strán, vynaložia maximálne úsilie, aby takéto neplatné, protiprávne alebo nevymožiteľné ustanovenie nahradili platným, zákonným a vymožiteľným ustanovením, ktorého zámer sa bude čo najviac blížiť zámeru vyplývajúcemu z pôvodného ustanovenia, a to spôsobom uvedeným v bod 6.2 tohto článku.
7.8 Zmluvné strany sa dohodli na zákaze postúpenia akýchkoľvek pohľadávok vzniknutých v súvislosti s plnením zmluvy bez predchádzajúceho písomného súhlasu odberateľa.
7.9 Neoddeliteľnú súčasť tejto zmluvy tvorí Príloha č. 1 – Odberné miesta a Príloha č. 2 – Bankové spojenia, čísla účtov, kontaktné osoby.
7.10 Zmluvné strany vyhlasujú, že táto zmluva bola uzavretá podľa ich skutočnej, vážnej a slobodnej vôle, že si zmluvu prečítali, jej obsahu porozumeli, že jej ustanovenia sú pre nich zrozumiteľné a určité a na znak súhlasu s ňou pripájajú vlastnoručné podpisy.


V ............................... dňa ........................ 	V Bratislave dňa .....................................



Za dodávateľa		Za odberateľa






	____________________________	____________________________
	xxxxxxxxxxxxxx	Branislav Tedla
	konateľ spoločnosti	predseda predstavenstva





		____________________________
		PhDr. Patricius Palla
		podpredseda predstavenstva






